stanford-oval/wikipedia huggingface dataset:
ליסה סטנספילד

| --- | --- |

 לידה:  11 באפריל 1966 (בת 58) בריטניה מנצ'סטר, אנגליה
 שם לידה:  ליסה ג'יין סטנספילד
 מוקד פעילות:  הממלכה המאוחדת 
 תקופת הפעילות:  מ-1976
 מקום לימודים:  Oulder Hill Community School and Language College, Rochdale 
 עיסוק:  זמרת • מלחינה • שחקנית
 סוגה:  R&B עכשווי•מוזיקת נשמה•בלו-אייד סול•מוזיקת פופ•מוזיקת דאנס
 סוג קול:  קונטרה אלט 
 שפה מועדפת:  אנגלית 
 כלי נגינה:  קולות
 חברת תקליטים:  אריסטה רקורדס/ברטלסמן מיוזיק גרופ•ZTT Records/Edel SE & Co. KGaA•Monkeynatra
 https://lisa-stansfield.com/
 פרופיל ב-IMDb
 
ליסה ג'יין סטנספילד (באנגלית: Lisa Jane Stansfield; נולדה ב-11 באפריל 1966) היא זמרת, כותבת שירים ושחקנית בריטית.
הקריירה שלה החלה ב-1980 כשזכתה בתחרות השירה "Search for a Star". בשנת 1983 לאחר הופעה בתוכניות טלוויזיה שונות והוצאת הסינגלים הראשונים שלה, סטנספילד הקימה יחד עם איאן דווייני ואנדי מוריס, את להקת "Blue Zone". הלהקה הוציאה מספר סינגלים ואלבום אחד, אך לאחר הצלחתו של "People Hold On" של Coldcut ב-1989, שבו הוצגה סטנספילד, הפוקוס הושם על קריירת הסולו שלה. אלבום הסולו הראשון של סטנספילד Affection משנת 1989 והסינגל טופ במצעדים העולמיים "All Around the World" היוו פריצות דרך מרכזיות בקריירה שלה. היא הייתה מועמדת פעמיים לפרס גראמי, ו"Affection" הוא האלבום הנמכר ביותר שלה עד כה. בשנים הבאות, סטנספילד הוציאה את האלבומים "Real Love" (שנת 1991), "So Natural" (שנת 1993) ו"Lisa Stansfield" (שנת 1997). ב-1999 הופיעה בסרטה הראשון, Swing, וגם הקליטה את פס הקול שלו. אלבומיה הבאים היו "Face Up" (שנת 2001), "Biography: The Greatest Hits" (שנת 2003), ו"The Moment" (שנת 2004). לאחר מכן, סטנספילד לקחה הפסקה מהמוזיקה והתמקדה בקריירה הקולנועית שלה. ב-2008 היא שיחקה בסרט "The Edge of Love" ובשנת 2014 שיחקה בסרט "Northern Soul". סטנספילד הוציאה את אלבומה השביעי "Seven" ב-31 בינואר 2014. הסינגל המוביל שלו "Can't Dance" שוחרר דיגיטלית ב-16 באוקטובר 2013. היא קידמה את אלבום ההופעות האירופאי שלה "Seven Tour" ב-2013 ו-2014. אלבומה האחרון Deeper יצא ב-6 באפריל 2018. ביוני 2018, בעקבות רצף של תאריכי הופעות סולד אאוט באירופה, הכריזה סטנספילד על סיבוב ההופעות שלה בצפון אמריקה, שהחל באוקטובר 2018. סטנספילד זכתה בפרסים רבים, כולל שלושה פרסי המוזיקה הבריטית, פעמיים פרסי אייבור נובלו, פרסי המוזיקה של בילבורד, פרסי המוזיקה העולמית, פרס ASCAP (האגודה האמריקאית למלחינים, מחברים ומוציאים לאור), פרס Women's World Award, פרס Silver Clef Award ופעמיים פרסי DMC. היא מכרה למעלה מ-20 מיליון אלבומים ברחבי העולם, כולל חמישה מיליון של Affection. בדצמבר 2016, המגזין בילבורד דירג אותה כאמנית הדאנס ה-46 המצליחה ביותר בכל הזמנים.
חיים מוקדמים והחלת הקריירה

סטנספילד נולדה בבית החולים "Crumpsall" במנצ'סטר, אנגליה. הוריה הם מריון (נפטר ב-27 בספטמבר 2013) וקית' סטנספילד, ויש לה שתי אחיות, קארן וסוזן. משפחתה עברה להיווד ב-1976, ולאחר מכן לרוצ'דייל ב-1977. סטנספילד למדה בבית הספר סידל מור (הייווד), בחטיבת הביניים רדברוק שם זכתה בתחרות הכישרונות השנתית, ובבית הספר הקהילתי אוולדר היל (שניהם ברוצ'דייל). היא גדלה והאזינה למוזיקת נשמה, והצהירה שהזיקה של אמה לתקליטים של דיאנה רוס ושל הסופרימס הייתה ההשפעה המוזיקלית הראשונה שלה, סטנספילד ציטטה את מרווין גיי, להקת Chic ואת בארי וייט כהשפעות מוזיקליות עיקריות אחרות. ב-1980 זכתה סטנספילד בתחרות השירה "Search for a Star" שנערכה במועדון הלילה Talk of the Town, וב-1981 יצא הסינגל הראשון שלה "Your Alibis" על ידי דוויל רקורדס (Devil Records). בשנת 1982, היא הופיעה בתוכנית הטלוויזיה "Bring Me the Head of Light Entertainment" בITV Granada. במקביל, סטנספילד חתמה על חוזה הקלטות עם פולידור רקורדס. בשנת 1983, ג'וני המפ הפיק עבור טלוויזיה גרנדה סרט תיעודי בבימויו של פיט ווקר "Born in the Sixties: Lisa Stansfield". זה היה פרופיל של הזמרת השואפת, והוא כלל את התגובות שלה ושל אמה ואחיותיה, וכמה שירים ששרה סטנספילד. כמו כן, בשנת 1983, היא הייתה מנחה שותפה בתוכנית הילדים "Razzmatazz" והופיעה בסדרת טלוויזיה נוספת לילדים "The Krankies Klub". בין 1982 ל-1983, סטנספילד הוציאה את שלושת הסינגלים הבאים שלה: "The Only Way" "Listen to Your Heart" ו"I Got a Feeling". הקלטותיה המוקדמות נאספו ויצאו באלבום "In Session" בספטמבר 1996.
קריירת משחק

במאי 1999, סטנספילד עשתה את הופעת הבכורה שלה בסרט. היא גילמה את ג'ואן וודקוק בסרט Swing בבימויו של ניק מיד, גם בכיכובו של הוגו ספיר, והקליטה שירים לפסקול. האלבום, המלא ברצועות של ג'אז וסווינג, יצא לאור ב-10 במאי 1999. האלבום "Swing: Original Motion Picture Soundtrack" זכה לביקורות חיוביות ממבקרי מוזיקה, והגיע לשיא במקום השישי במצעד טופ אלבומי הג'אז של מגזין הבילבורד. בפברואר 2002 היא הופיעה לראשונה על הבמה במחזה מונולוגים מהווגינה בArts Theatre בוסט אנד (רובע), ביחד עם אניטה דובסון וסיסיליה נובל. סטנספילד שיחקה את עצמה בסדרה הקומית Monkey Trousers באמצע שנת 2005. בסוף 2006 היא הופיעה בסדרת הדרמה Goldplated כשגילמה את טריני ג'יימיסון. בספטמבר 2007, סטנספילד הופיע בסדרת טלוויזיה נוספת, Agatha Christie's Marple המבוססת על ספריה וסיפוריה הקצרים של אגתה כריסטי. היא גילמה את מרי דוראנט בפרק שכותרתו "Ordeal by Innocence". סטנספילד דיבבה את אחת הדמויות (מילי, שדון) לגרסה האנגלית של סרט האנימציה הפיני Quest for a Heart, שיצא בדצמבר 2007. היא גם הקליטה את שיר הנושא שנכתב על ידי צ'רלי מול ולי הול. סטנספילד הצטרפה לצוות השחקנים של הסרט "The Edge of Love" משנת 2008 בבימויו של ג'ון מייברי, כשגילמה את התפקיד של רות ויליאמס. ב-2009, היא שיחקה בסרט התיעודי בבימויו של ניק מיד, Dean Street Shuffle כשהיא מגלמת את עצמה. ב-2012 היא שיחקה בתפקיד בסרטה של איליין קונסטנטין, Northern Soul. הסרט, המתרחש ב-1974, הוא דוקודרמה עצמאית על התופעה והדור החברתיים של מוזיקת הנורת'רן סול ויצא לאקרנים ב-2014.
חיים אישיים

ב-1987 נישאה סטנספילד למעצב האיטלקי אוגוסטו גרסי, אותו הכירה במהלך חופשה בתוניסיה. הטקס נערך בכנסיית הלב הקדוש ברוצ'דייל. בני הזוג עברו להתגורר בזגארולו באיטליה, אך נישואיהם נמשכו ארבעה חודשים בלבד. לאחר סיום הנישואים, חזרה סטנספילד לבריטניה. לאחר שנים רבות של חברות ואירוסין, היא ואיאן דווייני נישאו ב-25 ביולי 1998. הטקס המינימליסטי נערך בוושינגטון סקוור פארק בניו יורק, והאורחים היחידים היו הוריה ואמו. בשנת 2008, סטנספילד מכרה את ביתה הוויקטוריאני עם שישה חדרי שינה בדרך טורקה (Torca Road) בדאלקיי, אירלנד, תמורת 6 מיליון אירו לאיל העסקים של יורקשייר אד קלארק (לאחר שביקשה במקור 8 מיליון אירו במאי 2007).
דיסקוגרפייה

Affection (1989).
Real Love (1991).
So Natural (1993).
Lisa Stansfield (1997).
Face Up (2001).
The Moment (2004).
Seven (2014).
Deeper (2018).
הערות שוליים

↑  Greatest of All Time Top Dance Club Artists, Billboard, ‏2016-12-01 (באנגלית אמריקאית)
1 2  http://www.lisastansfield.net/bio.html
1 2  https://www.manchestereveningnews.co.uk/news/local-news/shock-as-singers-mum-dies-at-holiday-1046457
1 2  https://www.encyclopedia.com/education/news-wires-white-papers-and-books/stansfield-lisa
↑  Manchester Evening News, Playing Pooh in the school play was my big break, Manchester Evening News, ‏2006-06-07 (באנגלית)
↑  Fort Worth Star Telegram 14 August 1997 "Britain's queen of soul prepares to re-conquer the world" by Fred Shuster p.58
↑  Publications from Great British Life: Cheshire Life, www.greatbritishlife.co.uk
1 2 3  https://web.archive.org/web/20130817083133/http://lisa-stansfield.com/lisa-announces-new-album-seven-and-uk-tour/
↑  'Carry On' Announced As New Single - Lisa Stansfield, web.archive.org, ‏2014-02-22
↑  Lisa Stansfield, Gigs and Tours (באנגלית)
↑  Lisa Stansfield - Seven+ (באנגלית), 2014, נבדק ב-2023-10-01
↑  Lisa Stansfield - The Collection : tracklists, web.archive.org, ‏2014-10-27
↑  Exclusive: First pictures takes you inside the reissues 'The Collection 1989-2003', LISA STANSFIELD | THE OFFICIAL FANSITE (באנגלית)
↑  earMUSIC - LISA STANSFIELD - THE NEW LIVE ALBUM “LIVE IN MANCHESTER” OUT AUGUST 28th, web.archive.org, ‏2015-07-01
↑  Lisa Stansfield announces "Deeper" album release date. First track "Everything" now available., earMUSIC (באנגלית אמריקאית)
↑  Deeper, 2018, נבדק ב-2023-10-01
↑  https://www.officialcharts.com/artist/25590/lisa-stansfield/
↑  Lisa Stansfield | Biography, Music & News, Billboard (באנגלית אמריקאית)
↑  Macon Prickett, Legendary Soul Singer Lisa Stansfield Announces North American Tour Dates, BroadwayWorld.com (באנגלית)
↑  Vincent Browne puts beloved house for sale as Village proves too costly for him, Independent.ie, ‏2010-09-12 (באנגלית)
| --- | --- |
בקרת זהויות :  NLI: 987007325283505171  PLWABN: 9810696957905606  BnF: cb13943490k (data)  GND: 134646347  ISNI: 0000 0001 1494 4932  LCCN: n92044806  MusicBrainz: 8f632c44-c97f-4b12-b1cd-caf2c6e2ed06  NKC: ola2003162751  NTA: 075109190  SUDOC: 086914014  VIAF: 84977545   WorldCat (עם VIAF): 84977545
לוגריתם

לוגריתמים בבסיסים שונים: אדום הוא בבסיס e, צהוב בבסיס 2, כחול בבסיס 1/2. לוגריתמים בכל הבסיסים עוברים דרך הנקודה (1,0), שכן כל מספר בחזקת 0 הוא 1.
לוגריתם (Logarithm) הוא פונקציה הפוכה לפונקציה המעריכית. הפונקציה מסומנת באותיות  \log . פעולה זו מוצאת את המעריך בהינתן בסיס ותוצאה, כלומר היא עונה על השאלה: "באיזו חזקה יש להעלות את הבסיס b כדי לקבל את התוצאה a?". לוגריתם של a לפי בסיס b נכתב  \log _{b}a.
הגדרה

כאמור, הלוגריתם של  x בבסיס נתון  \ b (הגדול מאפס ושונה מ-1 ובהתאם x חיובי), הוא החזקה שבה יש להעלות את  \ b כדי לקבל את  \ x.
אם  \ b>0 וגם  \ b^{y}=x, נאמר ש־ \ y הוא לוגריתם של  \ x לפי בסיס  \ b, ונכתוב זאת:  \ y=\log _{b}x.
כך, הזהות הלוגריתמית היסודית היא:  \ b^{log_{b}x}=x.
בסיס ברירת המחדל:
שימוש בסימון  \ \log  ללא ציון הבסיס עלול לבלבל מעט, משום שמשמעותו משתנה לפי ההקשר:
בטקסטים מתמטיים משמעותו  \ \log _{e} (הלוגריתם הטבעי, שבסיסו מספר אוילר). נהוג לכתוב פונקציה זו בקיצור  \ \ln .
בטקסטים הנדסיים משמעותו  \ \log _{10}, לעיתים נכתב בקיצור  \ {\mbox{lg}}.
בטקסטים שעוסקים במדעי המחשב משמעותו  \ \log _{2}, לעיתים נכתב בקיצור  \ {\mbox{lb}}.
רקע היסטורי

הלוגריתמים הוכנסו לשימוש בתחילת המאה ה-17 על ידי ג'ון נפייר בספריו. עד להחלפתם על ידי המחשב והמחשבון, בחצי השני של המאה ה-20, היו הלוגריתמים כלי עזר עיקרי לחישוב, באמצעות לוח לוגריתמים ובאמצעות סרגל חישוב. הרעיון הבסיסי מאחורי שני עזרי חישוב אלה הוא הכלל לפיו לוגריתם של מכפלה שווה לסכום הלוגריתמים של כל אחד מאיברי המכפלה. כלל זה מאפשר להחליף פעולת כפל, שהיא פעולה מורכבת יחסית, בפעולת החיבור הפשוטה יותר. בכלים אלה נעשה שימוש בלוגריתמים לפי בסיס  \ 10.
חוקי הלוגריתמים

החוקים המפורטים להלן נכונים לכל  \ a,b,c,d ממשיים חיוביים, ובתנאי שבסיס הלוגריתמים שונה מ־1.
| --- | --- |
ערכים מיוחדים:   \ \log _{a}(1)=0      \ \log _{a}(a)=1
כפל, חילוק והעלאה בחזקה חוקים אלו יכולים להקל על חישובי כפל, חילוק, חזקה ושורש, באמצעות לוח לוגריתמים או סרגל חישוב.:   \ \log _{c}(a\cdot b)=\log _{c}(a)+\log _{c}(b)      \ \log _{c}\left({\frac {a}{b}}\right)=\log _{c}(a)-\log _{c}(b)      \ {\log _{a}b}\cdot {\log _{c}d}={\log _{c}b}\cdot {\log _{a}d}   לכל  \ r ממשי:  \ \log _{c}(a^{r})=r\cdot \log _{c}(a)
הלוגריתם והפונקציה המעריכית חוקים אלו שימושיים לפתרון משוואות בהן הנעלם הוא "מעריך" של חזקה.:  \ x^{\log _{a}b}=b^{\log _{a}x}      \ a^{\log _{a}b}=b     לכל  \ r ממשי:  \ \log _{a}a^{r}=r
שינוי בסיס הלוגריתם חוק זה שימושי להמרת לוגריתמים במחשבונים.  לרוב המחשבונים יש לחצנים לחישוב לוגריתם טבעי (ln) ולוגריתם בבסיס 10 ( \ \log _{10}), אבל לא לבסיס 2 ( \ \log _{2}). כדי לחשב את  \ \log _{2}100, מחשבים:  \ {\frac {\log _{10}100}{\log _{10}2}} או  \ {\frac {\ln {100}}{\ln {2}}} שנותן תוצאה זהה.:   \ \log _{a}b={\frac {\log _{c}b}{\log _{c}a}}    \ \log _{a}b={\frac {1}{\log _{b}a}}
גבולות:  כאשר a > 1:  \ \lim _{x\to 0}\log _{a}(x)=-\infty  כאשר a < 1:  \ \lim _{x\to 0}\log _{a}(x)=\infty  כאשר a > 1:  \ \lim _{x\to \infty }\log _{a}(x)=\infty  כאשר a < 1:  \ \lim _{x\to \infty }\log _{a}(x)=-\infty       \ \lim _{x\to 0}\log _{a}(x)\cdot x^{b}=0      \ \lim _{x\to \infty }\log _{a}(x)/x^{b}=0
נגזרת:   \ {d \over dx}\log _{a}(x)={\frac {1}{\ln(a)}}{1 \over x}
אינטגרל:   \ \int \log _{a}(x)\,dx=x\log _{a}(x)-{\frac {x}{\ln(a)}}+C
שיטות לחישוב לוגריתמים > האלגוריתם של פיינמן

ריצ'רד פיינמן המציא אלגוריתם המאפשר לחשב לוגריתמים בקלות יחסית באמצעות שימוש בתהליך שדומה מאוד לחילוק ארוך ובטבלת ערכים לוגריתמיים מוכנים, שהוא שימושי מאוד במכונות חישוב בינאריות. הרעיון של האלגוריתם מתבסס על העובדה שכל מספר ממשי בטווח בין 1 ל-2 ניתן לפירוק לגורמים מהצורה  (1+2^{-k}) באופן יחיד. האלגוריתם בונה מכפלות  P באופן סדרתי:
אם  P\cdot (1+2^{-k})<x, אז משנים את P ל- P^{*}=P\cdot (1+2^{-k}). לאחר מכן בוחנים אם הגורם הבא בפיתוח של המספר הממשי לפירוק לגורמים הוא מהצורה  (1+2^{-(k+1)}). אם  P^{*}\cdot (1+2^{-(k+1)})<x אז גילינו עוד גורם בפירוק של x לגורמים. האלגוריתם מפסיק כאשר k גדול מספיק כדי להשיג את הדיוק הדרוש. כיוון ש- \log(x) הוא סכום של איברים מהצורה  \log(1+2^{-k}) אשר הופיעו בפירוק לגורמים של x, אז  \log(x) ניתן לחישוב בעזרת חיבור פשוט, בעזרת טבלת ערכים של  \log(1+2^{-k}) עבור כל ערכי k.
הערה: האלגוריתם אינו תחליף לשיטות האנליטיות הרגילות (למשל טורים אינסופיים), שכן אינו מספק שיטה לחשב את הערכים הלוגריתמיים היסודיים, כך שלא ניתן "לדלג" על פיתוח טכניקות "עמוקות" יותר.
שיטות לחישוב לוגריתמים > הממוצע האריתמטי-גאומטרי

הממוצע האריתמטי-גאומטרי מספק קירובים מהירים ועתירי דיוק ללוגריתם הטבעי. החוקרים Sasaki ו-Kanada הראו ב-1982 שקירובים המבוססים על הממוצע האריתמטי גאומטרי מהירים במיוחד עבור דיוק בין 400 ל-1000 ספרות עשרוניות, בעוד ששיטות המבוססות על טור טיילור הן מהירות יותר כאשר נדרש פחות דיוק. בעבודתם (ln(x מקורב לדיוק של  2^{-p} בעזרת הנוסחה הבאה (הודות לקרל פרידריך גאוס):
\ln(x)\approx {\frac {\pi }{2M(1,2^{2-m}/x)}}-m\ln(2)
כאשר m נבחר כך ש- x\,2^{m}>2^{p/2}\, כדי להבטיח את הדיוק הדרוש.
ראו גם

סקאלה לוגריתמית
לוגריתם חוזר
פונקציה מעריכית
לפני שהרגליים נוגעות בקרקע

| --- | --- |

פוסטר של הסרט
 בימוי:  דפני ליף
 הופק בידי:  יעל אבקסיס, הלל רוזמן
 תסריט:  דפני ליף, טל שפי
 עריכה:  טל שפי
 שחקנים ראשיים:  דפני ליף
 צילום:  יונתן פיחוטקה
 מדינה:  ישראל ישראל
 הקרנת בכורה:  מאי 2017
 משך הקרנה:  78 דקות
 שפת הסרט:  עברית
 סוגה:  סרט תיעודי 
 דף הסרט ב־IMDb
 
לפני שהרגליים נוגעות בקרקע הוא סרט דוקומנטרי ישראלי משנת 2017 בבימויה של דפני ליף. הסרט נבחר להיות סרט הפתיחה של פסטיבל דוקאביב במאי 2017. הסרט נתמך על ידי קרן גשר לקולנוע רב תרבותי בשיתוף הרשות השנייה לטלוויזיה ולרדיו.
תקציר העלילה

דפני ליף, מיוזמי מחאת האוהלים ומנהיגיה, ביימה סרט המתעד את קורותיה בימי המחאה שהתרחשה בשנת 2011. הסרט בנוי מאוסף כתבות, צילומים, ראיונות וקטעי וידאו שצולמו ימים ספורים לפני המחאה ובמהלכה. עיקר הצילומים הם של כתב ערוץ 10 יונתן פיחוטקה ואליהם נוספים כתבות מצולמות, ראיונות וקטעים שהבמאית עצמה צילמה בטלפון החכם שלה. הסרט מלווה את דפני ליף כשהיא אורזת את חפציה ועוזבת את הדירה השכורה בעודה צעירה אלמונית ומשם כשהיא מייסדת עם שותפים שחוברים אליה את המאהל בשדרות רוטשילד, שם היא הופכת תוך ימים להיות ממנהיגי המחאה החברתית.
הערות שוליים

↑  שני ליטמן, הסרט של דפני ליף: שוב רגש מתפרץ שלא מגיע לפסים מעשיים, אתר הארץ, 10 במאי 2017.
מאט טארגט

מת'יו רוברט טארגט (באנגלית: Matthew Robert Targett; נולד ב-18 בספטמבר 1995) הוא כדורגלן אנגלי המשחק בעמדת המגן השמאלי והקיצוני בניוקאסל יונייטד.
קריירה

טארגט גדל במחלקת הנוער של סאות'המפטון. ב-26 באוגוסט 2014 ערך את הופעת הבכורה שלו בקבוצת הבוגרים בסיבוב השני של גביע הליגה במילוול, בו ניצחה קבוצתו 2–0. ההופעה הבאה שלו הגיעה ב-23 בספטמבר בניצחון 2–1 על ארסנל בסיבוב הבא של הגביע.
הוא ערך את הופעתו הראשונה בפרמייר ליג ב-27 בספטמבר 2014, כשהחליף את דושאן טאדיץ' בתוספת הזמן בתום ניצחון ביתי 2–1 על קווינס פארק ריינג'רס. ב-28 בדצמבר פתח לראשונה בהרכב בתיקו 1-1 עם צ'לסי, מפני שהמגן השמאלי הקבוע, ריאן ברטרנד, לא היה יכול לשחק בגלל היותו מושאל מהקבוצה האורחת. בתום העונה נבחר לשחקן הצעיר המצטיין של המועדון.
ב-4 באוגוסט 2017 חתם על חוזה חדש לחמש שנים עם סאות'המפטון, והאריך את שהותו במועדון עד לקיץ 2022.
ב-22 בינואר 2018 הושאל לקבוצת הצ'מפיונשיפ פולהאם עד לתום העונה. הוא כבש את שערו הראשון בתיקו 1–1 עם בולטון וונדררס ב-10 בפברואר. ב-26 במאי 2018 שיחק את כל המשחק בו ניצחה פולהאם 1–0 את אסטון וילה בגמר פלייאוף הצ'מפיונשיפ ועלתה חזרה לפרמיירליג.
ב-1 ביולי 2019 עבר לאסטון וילה. הוא כבש את שערו הראשון בקבוצה ב-19 באוקטובר 2019, שער שהיה שער הניצחון בניצחון קבוצתו 2–1 את ברייטון.
ב-31 בינואר 2022 הושאל לניוקאסל יונייטד עד לתום העונה. ב-8 ביוני 2022 חתם בניוקאסל ל-4 שנים.
קריירה > קריירת נבחרות

טארגט החל לייצג את נבחרת סקוטלנד עד גיל 19, לפני שבחר לעבור לייצג את נבחרות אנגליה הצעירות השונות.
באפריל 2022 דווח כי הנבחרות הבוגרות של אנגליה וסקוטלנד שוקלות לזמן אותו לסגל שלהן.
הערות שוליים

↑  FIRST TEAM PROFILES, web.archive.org, ‏2016-05-24
↑  "Millwall 0-2 Southampton". BBC Sport (באנגלית בריטית). נבדק ב-2022-06-08.
↑  "Arsenal 1-2 Southampton". BBC Sport (באנגלית בריטית). נבדק ב-2022-06-08.
↑  "Southampton 2-1 Queens Park Rangers". BBC Sport (באנגלית בריטית). נבדק ב-2022-06-08.
↑  Southampton 1-1 Chelsea: five talking points from St Mary’s | Jacob Steinberg, the Guardian, ‏2014-12-28 (באנגלית)
↑  SOUTHAMPTON FC | Matt Targett: Young Player of the Season award caps a memorable season, web.archive.org, ‏2016-02-06
↑  Matt Targett signs new five-year deal at Southampton, Sky Sports (באנגלית)
↑  "Fulham sign Saints' Targett on loan". BBC Sport (באנגלית בריטית). נבדק ב-2022-06-08.
↑  "Bolton Wanderers 1-1 Fulham". BBC Sport (באנגלית בריטית). נבדק ב-2022-06-08.
↑  "Aston Villa 0-1 Fulham". BBC Sport (באנגלית בריטית). נבדק ב-2022-06-08.
↑  Aston Villa Football Club, Aston Villa Football Club | The official club website, Aston Villa Football Club
↑  Matt Targett scores late winner for Aston Villa against 10-man Brighton, the Guardian, ‏2019-10-19 (באנגלית)
↑  Newcastle United sign Matt Targett on loan, Newcastle United Football Club (באנגלית)
↑  Club, Aston Villa Football. "Matt Targett joins Newcastle United". Aston Villa F.C. נבדק ב-8 ביוני 2022. {{cite web}}:  (עזרה)
↑  Czech Republic Under-21s 0-1 England Under-21s | Friendly match report, the Guardian, ‏2015-03-27 (באנגלית)
↑  Chambers and Targett on England duty, web.archive.org, ‏2015-09-24
↑  Lee Ryder, Newcastle loan star Matt Targett being eyed by Scotland for World Cup call, ChronicleLive, ‏2022-04-20 (באנגלית)
לירי (רומן)

| --- | --- |

ציור עטיפת הספר: חיים מאור
 מידע כללי
 מאת:  אמנון שמוש
 שפת המקור:  עברית
 סוגה:  רומן
 הוצאה
 הוצאה:  הוצאת מסדה
 תאריך הוצאה:  2016
 מספר עמודים:  253
 קישורים חיצוניים
 הספרייה הלאומית:  003889656
לירי היא יצירה ספרותית מאת אמנון שמוש. הספר יצא בהוצאת מסדה בשנת 2016, והוא כולל 253 עמודים.
עלילה

סיפור הרומן מתרחש רובו ככולו בקיבוץ, שבו נולדה לירי. לירי היא בתם של ינון ותמר, אשר הקימו והיו בין מייסדי הקיבוץ. לירי מצטיירת כבת יצירתית, הכותבת שירה בעולם חברתי, שבו רוב אנשים "דומים לשולחנות מרובעים" (על פי דימוי של שמוש), בעוד היא משויכת מיידית, לשולחנות העגולים, המעטים בחדר האוכל. אט-אט עולה בפנינו דמותה המקורית, יוצאת הדופן והשונה משאר חברי וילדי הקיבוץ בסביבתה זו. לירי היא בת קיבוץ הממוקם בצפון מדינת ישראל.
סיפור יחסיה של לירי עם מרק, הצעיר הנורווגי מעוררים תמיהות רבות והקיבוץ מצטייר כחברה רכלנית, חסרת סבלנות, חוששת מנישואי תערובת. אך לירי שהייתה מוצלחת בצה"ל מצטנעת ואיננה מערבת איש במעללי גבורתה בצבא, לא היא תחשוש להצהיר על כוונתה לנסוע לנורווגיה על מנת להכיר מקרוב יותר את מרק חברה הטוב. אלא שהמרחק מישראל, הגעגועים לבית, הקור, העננים, היחסים במשפחתו של מרק, המקום, גידול החזירים מעוררים בה הסתייגות שתלך ותתעצם. עם קצת קשרים במשפחה וקצת מזל, לירי מוצאת את עצמה בשגרירות ישראל בפריז.
אחד הרגעים המרגשים של לירי בעיר האורות איננו הרגע שבו הבוס הביטחוני שמלמד אותה להשגיח על הבאים בפתח השגרירות, מתחיל לשלוח ידיים, אלא דווקא הרגע שבו היא מציעה למנהל מסעדה יוקרתית, לבצור את הענבים הבשלים בגפניו, במרכז העיר. אירוע שיהפוך לנושא מרתק בעיני זרים ולאחר כמה שנים גם לסרט באורך מלא, בו ייקחו חלק גם הוריה וכל בני משפחתה. הבציר בעיר יזכיר לה בציר בשדות המשק, בו היא נזכרת באירוע מיוחד כאשר, מבין עלי הגפן מופיע צעיר בשם נדב, מהקיבוץ השכן ונתן לה נשיקה.
העלילה איננה רשומה בתחילתה לפי סדר כרונולוגי, ולכן רק מאוחר יותר מתברר על קשר רומנטי עם בעל המסעדה שגם יזום את הסרט שבו תשחק תפקיד ראשי. לירי מתחתנת עם נדב. אמנון שמוש מתאר בתיאורים פלסטיים ממש את המזון והאנשים, האורחים ובני המקום. ולעיתים מתערב אף בגוף ראשון ומעניק לקורא עוד רמת התבוננות, לעיתים בהומור דק, נקודת מבט נוספת על המתחולל בעלילה עצמה.
עיקר המתח מתמקד ביחסים שבין נדב לרעייתו האהובה והנחשקת לירי. אסון גדול נופל על המשפחה, רצח האח יובל ואהובתו, ימים ספורים לפני חתונתם. התאונה הנוראה של נדב, וחוסר היכולת שלו לתפקד. הצורך בעזרה בבית. במקביל לצרכיה האירוטיים של לירי, החזקים ממנה, והגורמים לנדב התקפי זעם וקנאה שאיננו מסוגל לשלוט בהם.
הדמויות המרכזיות

לירי - משוררת, סופרת, לקטורית בהוצאה מוכרת, מורה בבית הספר לספרות, תנ"ך והיסטוריה, יפהפייה שכל הגברים חושקים בה. לאחר מכן תלמד ותעסוק גם בתחומים פרא רפואיים.
מרק - החבר הנורווגי של לירי, עמו תחיה כמה חודשים בנכר.
נדב - עמו מתחתנת לירי עם שובה מפריז. חש עצמו חסר תועלת בקיבוץ שבו לא נולד, חש חצי בן-אדם, לאחר התאונה. לאט לאט מתברג בקיבוץ ומקבל אחריות על עריכת העלון הפנימי ומתקבל לחברות מלאה במזכירות הקיבוץ. המנהל הדתי של הקיבוץ, איש שאיננו חבר בקיבוץ, מתחיל להעריכה ולייעץ לו.
גפן - הבן הבכור של לירי ונדב, מוכשר, אלקו מציע לו להקדיש את חייו לשחייה. גפן בוחר בעצמו את דרכו, ומגיע רחוק.
אילאיל - אחותו של גפן.
תמר - אמא של לירי, של יובל, מוטי וירון. מסיימת עבודת דוקטורט בהיסטוריה.
ינון - אביה של לירי.
אלקו - מלמד ספורט בבית הספר. מחליט להשתכן בשכירות בקיבוץ של לירי, בגלל משיכה חזקה אליה.
שורה - אביו של נדב, חי רוב שנותיו בפעילות ציבורית מחוץ לגבולות המדינה, בין השאר על מנת לספק את אהבתו לנשים רבות. ולכן בקיבוצו מכנים את בנו נדב, "היתום". נדב חי כל השנים את סבלה של אימו, בגלל היעדרותו של אביו מהבית המשפחתי שלהם. וכן נודע לנדב שיש לו חצי אחות במקום אחר, במהלך השנים.
ראג'י - המטפל ההודי של נדב, היחיד שמצליח להרים אותו מספר פעמים ביום, ולוקח אותו לשירותים ולרחצה. מעורר את תשוקותיה של לירי לארוטיקה רומנטית.
ביקורת

המשורר רוני סומק כתב:
'לירי' הוא ספר שנכתב בחושך. העיניים כבר מעט אבל היד של אמנון שמוש בערה באש גדולה! זהו ספר על הרגע המרגש בו נלכד הזיכרון במלכודת הדבש של הסופר. אני אוהב את הדמות של לירי. אלה סיפורים שנתלשו מיומן פרטי ואשר נכתב ביד של סופר גדול, היודע להפוך את הפרטי לכללי.
המשורר חיים גורי כתב:
סופר נפלא,
הלב רוחש לך הוקרה,
ותודה על העולמות שגלית לנו,
שלך ברעות,
הסופר אלי עמיר כתב:
הסופר והמשורר אמנון שמוש הוא חלוץ ספרותי פורץ דרך בספרות העברית. הוא היה ראשון הסופרים של יהודי ארצות האסלאם בעידן המודרני שכתב רומנים וסיפורים על יהודי חלב וסוריה ובעצם על יהודי המזרח משנות השלושים ואילך. הוא כתב על קהילות אלה מבפנים, מתוך אמפטיה, כבוד ותוך בקורת והגיש אותם לקורא העברי. כמובן הוא גם סלל את הדרך לסופרים מבני העליה של שנות החמישים והלאה.
לקריאה נוספת

אמנון שמוש, שולחן עגול ושמה לירי, באנתולוגיה "תמונה קבוצתית" (ספרות ישראלית במאה ה-21) עמ' 88-85, הוצאת כרמל, 2017.
לוח האדוונט

לוח האדוונט (בעברית: לוח הציפייה) הוא לוח שנה מיוחד, המשמש לספירת או לחגיגת הימים טרם חג המולד. הימים חופפים לרוב עם העונה הנוצרית של האדוונט. למרות שמם, רוב לוחות האדוונט הנפוצים בשוק מתחילים ב-1 בדצמבר, ללא קשר לתחילת תקופת האדוונט, ולעיתים מתחילים מעט מוקדם או מאוחר יותר.
לוחות רבים הם בצורת כרטיס מלבני גדול עם "חלונות", בדרך כלל 24: אחד עבור כל יום בדצמבר המוביל ליום חג המולד. חלון אחד נפתח בכל יום עד לחג המולד. חלונות הלוח נפתחים וחושפים תמונה, שיר, חלק מסיפור (כמו סיפור לידת ישו) או מתנה קטנה, כגון צעצוע או שוקולד. חלק מהלוחות דתיים במובהק, בעוד תוכנם של אחרים חילוני.
בדנמרק, adventkalender הוא לוח מתנות, עם ארבע מתנות בלבד, אשר פותחים בכל יום ראשון טרם חג המולד.
היסטוריה

לוח האדוונט הידוע הראשון נוצר בעבודת יד בשנת 1851. על פי המוזיאון הלאומי של מדינת אוסטריה תחתית (NÖ), לוח האדוונט המודפס הראשון נוצר בהמבורג ב-1902 על ידי חנות ספרים של נוצרי פרוטסטנטי. רשויות אחרות טוענות שחבר הקהילה השוואבית, גרהארט לאנג, יצר את הלוח המודפס הראשון, ב-1908.
לוחות מודרניים

הלוח המסורתי מורכב משתי חתיכות נייר בריסטול המחוברות זו על זו. עשרים וארבע דלתות גזורות מתוך השכבה העליונה, עם מספר שסב בין אחת לעשרים וארבע על כל אחת מהן. החל מהיום הראשון של דצמבר, דלת אחת נפתחת בכל יום, בספירה לאחור של הימים שנותרו עד לערב חג המולד, מאחת עד לעשרים וארבע, כשהדלת ה-24 לעיתים קרובות צופנת הפתעה נוספת, כגון ממתק שוקולד גדול במיוחד.
ה-Julekalender/Julkalender הנורדי

בנורווגיה, דנמרק, שוודיה, איסלנד ופינלנד גם כן קיימת מסורת המכונה Julekalender (בשוודית: Julkalender, בפינית: Joulukalenteri, באיסלנדית: Jóladagatal, המילה המקומית ללוח האדוונט) בצורת תוכנית טלוויזיה ותוכנית רדיו, המתחילות ב-1 בדצמבר ומסתיימות בערב חג המולד. ה-Julkalender עלה לאוויר לראשונה בטלוויזיה השוודית ב-1960 עם התוכנית Titteliture.
לוחות אדוונט בעבודת יד כפרויקט מלאכה

לוחות אדוונט בעבודת יד הפכו לפרויקטים פופולריים בקרב בעלי מלאכה ואמנים מכל הסוגים. ישנן יצירות בעבודת יד העשויות ממגוון חומרים - כולל בד, לבד, נייר, סיבית, קופסאות קטנות וכו'.
לפני שנשתגע

"לפני שנשתגע" הוא סינגל הבכורה של הזמרת הישראלית מאיה אברהם. את השיר הוציאה בנובמבר 2005 לאור חברת התקליטים הליקון, והוא נכלל כרצועה הרביעית באלבום הבכורה שלה, רק רצית אהבה.